stanford-oval/wikipedia huggingface dataset:
Myytinmurtajat (5. tuotantokausi)
Jakso 87 - Myyttien kehitys > Nopeuskameran huijaus

Fanien mukaan nopeuskamera oli viimeksi liian matalalla. 3 metrin korkuista nopeuskameraa voi huijata...
| Myytti | Tulos | Lopputulokset |
| --- | --- | --- |
| ...suurentavalla kilpisuojuksella. | Murrettu | Suojus sumensi rekisterikilpeä osittain, muttei tarpeeksi sakkojen välttämiseksi. Vain yksi kirjain oli tunnistamaton. |
| ...heijastavalla kilpisuojuksella. | Murrettu | Ei vaikutusta. |
| ...kaupallisella suihkeella. | Murrettu | Ei vaikutusta. |
| ...äärimmäisen kovalla nopeudella. | Vahvistettu | Suihkumoottorilla käyvä kilpa-auto "The Beast" kulki lähes 400 km/h eikä kamera onnistunut ottamaan kuvaa, vaikka sitä säädettiin suurempaan nopeuteen. |
Jakso 88 - Palavat vanat > Vuotava bensatankki

| Myytti | Tulos | Lopputulokset |
| --- | --- | --- |
| Jos vuotavan bensatankin jättämä vana syttyy tuleen, liekki etenee tankkiin ja räjäyttää auton. | Murrettu | Bensa palaa hyvin vasta, kun sitä on ehtinyt höyrystyä ilmaan. Vanan liekki eteni vain 5 km/h, joten sitä pääsi helposti karkuun jalkaisinkin. Adam ja Jamie päästivät liekin tankkiin asti, mutta se ei räjähtänyt. Lopuksi he räjäyttivät bensatankin oikeasti sopivalla ilman ja bensan suhteella. |
Jakso 88 - Palavat vanat > Vuotava ruutitynnyri

| Myytti | Tulos | Lopputulokset |
| --- | --- | --- |
| Ihminen voi juosta palavaa ruutivanaa nopeammin ja potkaista vanan poikki, mikä estää kohteen räjäytyksen. | Mahdollista | Adam ehti hyvin katkaista vanan ja Jamie olisi myös ellei Adam olisi estänyt häntä matkalla. Vauhdin piti olla vähintään reipasta kävelyä ja vanan riittävän pitkä. |
| Palava ruutivana voi edetä valuvaa ruutia pitkin tynnyriin ja räjäyttää sen. | Mahdollista | Räjähdys onnistui muutaman yrityksen jälkeen. |
Jakso 88 - Palavat vanat > Polttava defibrillaattori

Defibrillaattorin sähköshokki voi aiheuttaa palovammoja, jos potilas käyttää...
| Myytti | Tulos | Lopputulokset |
| --- | --- | --- |
| ...kaaritukirintaliivejä. | Mahdollista | Liivit aiheuttivat palovamman, mutta se tapahtui vasta kun elektrodeja käytettiin lähekkäin toisiaan aivan liivien vieressä. Normaalisti näin ei tehtäisi ja esteet poistettaisiin, jos mahdollista. |
| ...nännilävistystä. | Mahdollista | Lävistys aiheutti palovammoja, mutta tämäkin tapahtui vasta, kun elektrodeja pidettiin aivan lävistyksen vieressä epätavallisissa olosuhteissa. |
Jakso 89 - Räjähtävä vedenlämmitin > Räjähtävä vedenlämmitin

| Myytti | Tulos | Lopputulokset |
| --- | --- | --- |
| Vedenlämmitin voi räjähtää talon katon läpi kuin raketti. | Vahvistettu | Adam ja Jamie tekivät kaksikerroksisen rakennelman Kalifornian rakennusmääräysten mukaan ja käyttivät 200-litraista lämmitintä, josta oli poistettu turvaominaisuudet. Sen sisäpaine nousi ja nousi, kunnes se räjähti valtavalla voimalla, läpäisi katon ja lensi vielä 150 metriä ylöspäin. 110-litrainenkin lämmitin olisi todennäköisesti läpäissyt katon. |
Jakso 89 - Räjähtävä vedenlämmitin > Farkkumyyttejä

Kari, Tory ja Grant käyttivät näissä myyteissä sinisiä denim-farkkuhousuja.
| Myytti | Tulos | Lopputulokset |
| --- | --- | --- |
| Jos ihmistä raahataan hevosen perässä, hänen farkkunsa voivat syttyä kitkasta tuleen. | Murrettu | Torya raahattiin hevosen perässä ja farkkujen lämpötila nousi, muttei riittävästi. Tiimi kokeili myös hiomakoneella, mutta farkut repeytyivät kulumisesta ennen syttymistä. |
| Tiukat farkut voivat kutistua kuumassa kylvyssä ja tappaa niitä pitävän ihmisen. | Murrettu | Myytin mukaan tiukkuus haittaa jalkojen verenkiertoa ja aiheuttaa veritulpan. Grant istui tiukat farkut jalassa 6 tuntia kuumassa kylvyssä lääketieteen ammattilaisen tarkkailussa, mutta hän oli täysin terve sen jälkeen. |
Jakso 90 - Jättikokoisia myyttejä > Jättihait

| Myytti | Tulos | Lopputulokset |
| --- | --- | --- |
| Hait voivat saalistaa tuntemalla vedessä kulkevia matalia äänitaajuusaaltoja. | Murrettu | Adam ja Jamie matkustivat Etelä-Afrikkaan ja syöttivät vedenalaisilla kaiuttimilla valkohaille 40-100 Hz taajuuksia ja myös korkeita taajuuksia, mutta ne eivät houkutelleet haita mitenkään. |
| Delfiinien läsnäolo voi pidätellä haita hyökkäämästä saaliinsa kimppuun. | Mahdollista | Adam ja Jamie rakensivat ensin delfiininnäköisen jäljennöksen. Kun he käyttivät hylkeenmuotoista syöttiä, valkohai hyökkäsi 5 sekunnissa, mutta tekodelfiinin kanssa hai ei hyökännytkään syöttiin. Samoin kävi elävän syötin kanssa. Näillä tuloksilla myytti on mahdollinen. |
Jakso 90 - Jättikokoisia myyttejä > Jättisuihkumoottorit

Kari, Tory ja Grant kokeilivat, voiko Boeing 747:n suihkumoottoreilla pyöräyttää ympäri...
| Myytti | Tulos | Lopputulokset |
| --- | --- | --- |
| ...taksin. | Vahvistettu | He hankkivat taksin ja hinasivat sen jumbojetin moottorien viereen. Taksi nousi ilmaan ja pyörähti useita kertoja ympäri romuttuen täysin. |
| ...koulubussin. | Vahvistettu | Bussi nousi ilmaan ja pyörähti 1½ kertaa romuttuen täysin. |
| ...pienen lentokoneen. | Vahvistettu | Myös lentokone nousi ilmaan ja kärsi vakavia vaurioita. |
Jakso 90 - Jättikokoisia myyttejä > Vesihiihtoa risteilijällä

| Myytti | Tulos | Lopputulokset |
| --- | --- | --- |
| Risteilyaluksen perässä voi vesihiihtää. | Vahvistettu | Tory käytti suksien sijasta lautaa, vaihtoi toisen veneen köydestä laivan pitkään hinausköyteen ja onnistui hyvin vesihiihtämään laivan perässä. |
Jakso 91 - Kalan ampuminen > Kalan ampuminen

| Myytti | Tulos | Lopputulokset |
| --- | --- | --- |
| Tynnyrissä uivaan kalaan osuu helposti käsiaseella. | Vahvistettu | Adam ja Jamie käyttivät kuollutta kalaa ja asensivat siihen moottorin matkimaan uimista. Kumpikin osui kalaan 9 mm pistoolilla, kun he ensin maalasivat tynnyrin sisäpinnan valkoiseksi ja asensivat ikkunoita parantamaan näkyvyyttä. |
| Pelkkä luodin paineaalto vedessä tappaa kalat. | Vahvistettu | Tappava paine kaloille on noin 56 kPa. Adam ja Jamie käyttivät tarroja, jotka mittaavat g-voimia, ja kaikki hajosivat veden paineaallossa. Luodin ei siis välttämättä tarvitse osua kaloihin tappaakseen. |
Jakso 91 - Kalan ampuminen > Tulisen chilin parannuskeinot

Tory ja Grant söivät erilaisia väkeviä chilipippureita kokeillakseen, voiko niiden aiheuttamaa kipua suussa poistaa tehokkaasti...
| Myytti | Tulos | Lopputulokset |
| --- | --- | --- |
| ...maidolla. | Vahvistettu | Maidon rasvat toimivat tehokkaasti kivun lievitykseen. He käyttivät maitoa vertailukohteena muihin keinoihin. |
| ...vedellä. | Murrettu | Kipu palasi heti, kun vesi lähti suusta. |
| ...oluella. | Murrettu | Olut ei vaikuttanut kovin tehokkaasti. |
| ...tequilalla. | Murrettu | Tequila aluksi vain tehosti kipua, mutta alkoholin aiheuttama turtumus helpotti hiukan. Se ei ollut kuitenkaan kovin tehokasta. |
| ...hammastahnalla. | Murrettu | Ei mitään vaikutusta. |
| ...vaseliinilla. | Murrettu | Vaseliini vain kuvotti heitä. |
| ...maustekrassilla. | Murrettu | Grantin olo tuli vain huonommaksi, kun taas Tory tunsi pientä helpotusta. Se ei ollut kuitenkaan kovin tehokasta. |
Jakso 91 - Kalan ampuminen > Norsujen hiiripelko

| Myytti | Tulos | Lopputulokset |
| --- | --- | --- |
| Norsut pelkäävät hiiriä. | Mahdollista | Adam ja Jamie matkustivat Etelä-Afrikkaan, lainasivat eläviä hiiriä ja siirtyivät luonnonsuojelualeelle etsimään norsuja testattavaksi. He kätkivät hiiren norsunlannan alle ja käänsivät sen norsun kohdalla paljastaakseen hiiren. Yllättäen norsu reagoi siihen ja perääntyi pari askelta. Vastaavaa reaktiota ei tullut pelkästä lantakasan kääntämisestä, joten myytti todettiin mahdolliseksi. |
Jakso 92 - Piraattijakso 2 > Soutuveneestä sukellusvene

| Myytti | Tulos | Lopputulokset |
| --- | --- | --- |
| Kaksi merirosvoa voivat tehdä soutuveneestä sukellusveneen kääntämällä veneen ylösalaisin, kävelemällä meren pohjaa pitkin ja hengittämällä ilmataskusta. | Murrettu | Ilmataskun noste oli niin voimakas etteivät Adam ja Jamie saaneet venettä pysymään kokonaan pinnan alla omilla painoillaan eivätkä 230 kilon yhteispainolla. Nosteen voittamiseen olisi vaadittu yli 910 kilon voima. |
Jakso 92 - Piraattijakso 2 > Hiekkaan haudattu

| Myytti | Tulos | Lopputulokset |
| --- | --- | --- |
| Kaulaan asti rannan hiekkaan haudattu ihminen ei pysty pakenemaan. | Vahvistettu | Ensin Tory haudattiin kuivaan hiekkaan ja hän onnistui kaivautumaan vapaaksi 86 minuutissa. Tiimi päätti tarkentaa olosuhteita ja hautasi Grantin märkään hiekkaan, johon lisättiin vettä jäljittelemään aaltoja ja vuorovettä, ja hän ei pystynyt kaivautumaan ylös. |
Jakso 92 - Piraattijakso 2 > Tykinkuulan korvikkeita

Myytinmurtajat kokeilivat, mitä merirosvolaivalta löytyviä esineitä ja materiaaleja voisi käyttää ammuksina sian ruhoihin tykinkuulien loputtua. Piraattikauden tykillä voi ampua tappavasti...
| Myytti | Tulos | Lopputulokset |
| --- | --- | --- |
| ...rypäleammuksia. | Vahvistettu | Rypäleammukset osuivat tappavasti ja niitä käytettiin oikeasti piraattikaudella. |
| ...rommipulloja. | Murrettu | Rommi höyrystyi ja lasi pirstoutui aiheuttaen vain pieniä lasinsiruja ja pintanaarmuja. |
| ...ruokailuvälineitä. | Murrettu | Ruokailuvälineet levisivät kauaksi toisistaan ja hajauttivat voimaa liikaa ollakseen tappavia. |
| ...pihviveitsiä. | Mahdollista | Koska veitset asetettiin astiaan, ne osoittivat kaikki samansuuntaisesti ja osuivat sikoihin aiheuttaen vakavia viilto- ja avohaavoja. |
| ...puujalan. | Murrettu | Puujalka tuhoutui laukaisussa täysin. |
| ...nauloja. | Mahdollista | Painavat ja terävät naulat aiheuttivat lähes yhtä pahoja vammoja kuin rypäleammukset. |
| ...metalliketjuja. | Vahvistettu | Pitkä ja raskas ketju säilyi ehjänä ja vahingoitti sikaa eniten halkaisten sen melkein kahtia. |
Jakso 92 - Piraattijakso 2 > MacGyver-minimyytti

Myytinmurtajat alkoivat esittää joka jakson mainoskatkolla yhden MacGyver-minimyytin mainostaakseen tulevaa MacGyver-spesiaalijaksoa.
| Myytti | Tulos | Lopputulokset |
| --- | --- | --- |
| Hehkulampun voi rikkoa käyttämällä viemärinavausainetta spraypullosta. | Vahvistettu | Viemärinavausaine rikkoi hehkulampun kuuman lasin lämpöshokilla. |
Jakso 93 - Höyrykonekivääri > Höyrykonekivääri

| Myytti | Tulos | Lopputulokset |
| --- | --- | --- |
| Etelävaltiot valmistivat toimivan höyrykonekiväärin, joka ampui luoteja keskipakoisvoimalla. | Murrettu | Adam ja Jamie saivat kuulla sota-aseiden asiantuntijalta, että kyseinen ase todella suunniteltiin ja rakensivat oman höyryaseensa vanhojen ohjeiden mukaan. He arvioivat asetta kolmella kriteerillä: kantomatka, kierrosnopeus ja tappavuus. Kaksi ensimmäistä ehtoa täyttyivät, mutta ase oli tappava vain lyhyellä etäisyydellä ja liian epätarkka, joten aseeksi se oli aivan liian epäkäytännöllinen. |
Jakso 93 - Höyrykonekivääri > Valheenpaljastimen huijaus

| Myytti | Tulos | Lopputulokset |
| --- | --- | --- |
| Polygraafista valheenpaljastinta voi huijata psyykkisin tai fyysisin keinoin. | Mahdollista | Tory ja Grant ohjeistettiin varastamaan rahaa kassakaapista, kun taas Kari oli syytön, ja heidät laitettiin valheenpaljastimeen. Tory yritti käyttää kipua peittääkseen valheensa ja Grant keskittyi psyykkisesti, mutta kumpikin kärähtivät. He päättelivät kuitenkin, että jotkut voisivat pystyä huijaamaan valheenpaljastinta. |
| Ihminen voi huijata fMRI-valheenpaljastinta, joka mittaa aivojen aktiivisuutta. | Mahdollista | Kari, Tory ja Grant valitsivat varastavatko sormuksen vai rannekellon. Huijauksessa onnistuneet saisivat 1000 $ palkkion ja epäonnistuneet joutuisivat matkustamaan takaisin San Franciscoon bussilla. Tory ja Kari ajattelivat iloisia ja pelottavia ajatuksia kun Grant rasitti aivojaan äärirajoilla koko testin ajan. Grant onnistui ja todisti myytin mahdolliseksi. |
Jakso 93 - Höyrykonekivääri > MacGyver-minimyytti 2

| Myytti | Tulos | Lopputulokset |
| --- | --- | --- |
| Sulakekaapin voi korjata kiertämällä palaneen sulakkeen ympärille metallifoliopurukumikääreen. | Vahvistettu | Kääreen metalli toimii korvaavana johteena palaneessa sulakkeessa, mikä palautti virtapiirin toimintakuntoon. Tosin tämä korvike ei pala liian suuressa virrassa, kuten oikean sulakkeen kuuluisi, ja tekee siitä siksi vaarallisen. |
Jakso 94 - Lentomyyttejä > Ohjeistettu laskeutuminen

Kyseinen myytti perustuu useaan Hollywood-elokuvaan.
| Myytti | Tulos | Lopputulokset |
| --- | --- | --- |
| Kouluttamaton matkustaja voi laskeutua lentokoneella onnistuneesti pelkkien radio-ohjeiden avulla. | Mahdollista | Adam ja Jamie eivät voineet käyttää oikeita lentokoneita, joten he kokeilivat NASA:n simulaattoria. Ensimmäisellä kerralla he yrittivät laskeutua ilman ohjeita ja törmäsivät maahan. Toisella kerralla lentäjä Terry antoi heille ohjeita ja he onnistuivat. Myyttiä ei ole kuitenkaan koskaan tapahtunut tosielämässä. |
Jakso 94 - Lentomyyttejä > Myrskyn ratsastajat

Kari, Tory ja Grant kokeilivat kolmea vapaapudotusmyyttiä eräästä kohtauksesta Myrskyn ratsastajissa.
| Myytti | Tulos | Lopputulokset |
| --- | --- | --- |
| 1200 metrin vapaapudotukseen voi saada kulumaan 90 sekuntia. | Murrettu | Tiimi pudotti nuken, mutta pudotukseen kului vain 31 sekuntia. Lisäksi aikaa olisi pitänyt jäädä myös laskuvarjolla laskeutumiseen. |
| Kaksi hyppääjää voivat keskustella vapaapudotuksen aikana. | Murrettu | Grant hyppäsi laskuvarjo-ohjaajan kanssa, mutta ohjaajan huudot peittyivät täysin ilmavirran ääneen. |
| Virtaviivaistamalla kehon muotoa voi saavuttaa kaksi 15 sekuntia aikaisemmin lähtenyttä laskuvarjohyppääjää. | Vahvistettu | Laskuvarjo-ohjaaja antoi Torylle 15 sekunnin etumatkan ja saavutti tämän 20 sekunnissa. |
Jakso 94 - Lentomyyttejä > MacGyver-minimyytti 3

| Myytti | Tulos | Lopputulokset |
| --- | --- | --- |
| Rikkihappovuodon voi pysäyttää suklaalla ja kuumalla vedellä. | Vahvistettu | Happo ja suklaan sokerit reagoivat muodostaen muovisen massan, joka tukki vuodon. |
Myytinmurtajat-sarjan tuotantokaudet
| --- | --- |
Tuotantokaudet: :  1. kausi (2003) • 2. kausi (2004) • 3. kausi (2005) • 4. kausi (2006) • 5. kausi (2007) • 6. kausi (2008) • 7. kausi (2009) • 8. kausi (2010) • 9. kausi (2011) • 10. kausi (2012) • 11. kausi (2013) • 12. kausi (2014) • 13. kausi (2015) • 14. kausi (2016) 15. kausi (2017) 16. kausi (2018)
Erikoisjaksot::  Luettelo Myytinmurtajien erikoisjaksoista
Sankari kuin sankari

| Sankari kuin sankari |
| --- | --- |
 Elokuvan juliste.
Ohjaaja:  Hannu Leminen
Käsikirjoittaja:  Leo Lavi
Tuottaja:  Hannu Leminen
Säveltäjä:  Harry Bergström
Kuvaaja:  Esko Töyri
Leikkaaja:  Hannu Leminen
Lavastaja:  Hannu Leminen
Pääosat:  Liisa Tuomi Uuno Laakso Esko Saha Eine Laine
Valmistustiedot
Valmistusmaa:  Suomi
Tuotantoyhtiö:  Adams Filmi Oy
Ensi-ilta:  1948
Kesto:  86 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Sankari kuin sankari on Hannu Lemisen ohjaama elokuva vuodelta 1948. Se oli toinen Lemisen Adamsille ohjaamista neljästä elokuvasta. Käsikirjoitus on nimimerkki Leo Lavin, joka Lemisen muistin mukaan oli Suomi-Filmin ohjaaja Ilmari Unho.
Juoni

Elokuvan päähenkilö on leipomon omistaja August Kassinen eli Aku. Hänen poikansa Laurin haaveena ei ole isän työn jatkaminen vaan hän tavoittelee muusikon uraa. Laurilla on tyttöystävä Mirja, jonka kanssa hän keikkailee. Akun ja Mirjan tiet kohtaavat, kun Mirjan ja Laurin keikka-auto on hajonnut tiellä. Aku on vähällä joutua vankilaan raha-asioissa ilmenneen sotkun vuoksi. Kaikkien osaksi koituu kuitenkin onnellinen loppu.
Näyttelijät

| 0 | 1 | 2 |
| --- | --- | --- |
|  Liisa Tuomi  | … |  Mirja Mela   |
|  Uuno Laakso  | … |  August Kassinen, Aku   |
|  Esko Saha  | … |  Lauri Kassinen   |
|  Eine Laine  | … |  Eveliina-täti   |
|  Pentti Viljanen  | … |  Ernesti Keinänen   |
|  Ossi Elstelä  | … |  poliisi Häkkinen   |
|  Kaarlo Halttunen  | … |  Jalmari Laivio, Janne   |
|  Ruth Snellman  | … |  rouva Helavuo   |
|  Rauha Rentola  | … |  Laivion vaimo   |
|  Kerttu Salmi  | … |  Leena   |
|  Tyyne Haarla  | … |  Hilda Kassinen, Hissu   |
|  Sirkka Hirvonen  | … |  Pirkko   |
|  Oke Tuuri  | … |  Riku   |
|  Joel Asikainen  | … |  autonkuljettaja Mäkelä   |
|  Matti Aulos  | … |  kauppaneuvos Juntunen   |
Tuotanto

Elokuvassa on vain kaksi ulkokuvajaksoa, muuten se on kuvattu studiossa. Jälkimmäisellä jaksolla on mittaa vain yksi kuva. Elokuvan käsikirjoitus on hävinnyt.
Arvioita

Satiiriksi luonnehdittu elokuva ei saanut aikalaiskriitikoilta juuri kehuja. Laji todettiin Lemiselle vääräksi, hän oli erään arvostelijan mielestä vakavamman työn tekijä. Aihe on sekava ja hajanainen, tyyli toistaa Iloisen teatterin mennyttä loistoa ja sen jo kuluneita sukkeluuksia. Elokuvan kantavana voimana pidettiin Uuno Laaksoa. Ainoastaan Nya Pressenin kriitikko piti elokuvan kokonaisuutta onnistuneena ja erinomaisena.
Saarivaara (Lieksa)

Saarivaara on kylä Lieksassa. Kylällä on noin 20 asukasta. 1950-luvulla asukkaita oli noin 200–350.[lähde? ] Kylällä on toiminut kolme kauppaa, mutta ei samanaikaisesti. Kansalaiskoulu valmistui kylälle vuonna 1931, ja se lakkautettiin vuonna 1968. Koululla on nykyään kehitysvammaisten hoitokoti Kirsikoti. Saarivaarassa on yksi yritys, mansikkatila Oinonen. Talvella kylä on hiljainen. Kesällä se hieman vilkastuu marjanpoimijoiden ja kesälomalaisten ansiosta.[lähde? ]
Lieksan kylät
Egyptinkorpi
Hattusaari
Hattuvaara
Höntönvaara
Hörhö
Jaakonvaara
Jamali
Jongunjoki
Kelvä
Kitsinvaara
Koli
Kontiovaara
Kuorajärvi
Kylänlahti
Lamminkylä
Lapalie
Louhivaara
Matovaara
Mätäsvaara
Märäjälahti
Nurmijärvi
Ohtavaara
Pankakoski
Pankajärvi
Puso
Romppala
Ruunaa
Saarivaara
Savijärvi
Siikavaara
Sikovaara
Sokojärvi
Sokovaara
Uusikylä
Varpanen
Vieki
Viensuu
Vuonisjärvi
Vuonislahti
SLM

SLM voi tarkoittaa seuraavia asioita:
Salamancan lentoasema, IATA-koodi SLM
Salmisen seisake, liikennepaikkalyhenne Slm,  rautatieliikennepaikka Suomessa
Saltmyranin seisake, liikennepaikkalyhenne Slm, lakkautettu rautatieliikennepaikka Ruotsissa
Schweizerische Lokomotiv- und Maschinenfabrik, SLM, entinen sveitsiläinen konepajayhtiö
Sudan Liberation Movement, Sudanin vapautusliike
Suomalainen lajityyppi- ja muotosanasto
Surinam Airways, (Surinaamse Luchtvaart Maatschappij).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SLM”, voi hakea sivunnimihaulla, laajalla sivunnimihaulla tai tekstihaulla.
SLU

SLU tarkoittaa seuraavia asioita:
Suomen Liikunta ja Urheilu, suomalaisten liikuntajärjestöjen kattojärjestö
Saint Louisin yliopisto (engl. Saint Louis University)
Ruotsin maataloustieteellinen yliopisto (ruots. Sveriges Lantbruksuniversitet).
Suomen Lyseoiden Urheilijat,  Suomen ensimmäinen koulu-urheilujärjestö (1899-1926)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SLU”, voi hakea sivunnimihaulla, laajalla sivunnimihaulla tai tekstihaulla.
Saarlammi (Kirkkonummi)

| Saarlammi |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  60°13′20″N, 24°20′36″E
Järvinumero:  22.008.1.009
Mittaustietoja
Pinnankorkeus:  46,1 m 
Rantaviiva:  1,9 km 
Pinta-ala:  0,11 km² 
 fiSaarlammi 
Saarlammi (ruots. Sarlam) on yhdentoista hehtaarin laajuinen kirkas ja vähähumuksinen kalliojärvi Kirkkonummen luoteisosassa läntisellä Uudellamaalla. Etäisyys Helsingin keskustasta on 33 kilometriä länteen.
Maantiede

Saarlammin pituus on 550 metriä. Pohjoisrannalla on asutusta ja peltotilkkuja, eteläranta on metsämaata. Saarlammi on saanut nimensä järven eteläosan noin 70 aarin laajuisesta saaresta. Saarlammin lounaispuolella sijaitsee Stora Lonoks ja koillispuolella Petäjärvi.
Saarlammi (22.008.1.009) kuuluu Harvsån valuma-alueeseen (22.008), joka on kolmannen jakovaiheen vesistöalue Siuntionjoen päävesistössä (22). Saarlammi on Siuntionjoen alueen itäisiä vakavesiä.
Roves

| Roves |
| --- | --- |
 Kaupungin kartta, jossa Roves korostettuna.
Kaupunki:  Seinäjoki
Suuralue:  Hyllykallio
Kaupunginosa nro:  55
Väkiluku:  9 (31.12.2022)
Lähialueet:   Hyllykallio  Kapernaumi  Kertunlaakso  Tanelinranta 
Roves on kaupunginosa Seinäjoella ja osa Hyllykallion suuraluetta. Alue on pääsääntöisesti teollisuusaluetta. Vuoden 2022 joulukuussa Roveksen asukasluku oli 9.
Sanjeev Kumar

Sanjeev Kumar intialaisessa postimerkissä.
Sanjeev Kumar (oik. Harihar Jethalal Zariwala, 9. heinäkuuta 1938 Surat – 6. marraskuuta 1985 Bombay) oli intialainen näyttelijä, joka työskenteli hindinkielisessä elokuvateollisuudessa. Hän voitti uransa aikana useita arvostettuja palkintoja, kuten kaksi parhaan miespääosan National Film Awards -palkintoa elokuvista Dastak (1970) ja Koshish (1972). Vaikka Kumar kuoli alle 50-vuotiaana, hänet tunnettiin useista vanhemman miehen rooleistaan.
Valikoitu filmografia

Khilona (1970)
Dastak (1970)
Anubhav (1971)
Seeta Aur Geeta (1972)
Koshish (1972)
Manchali (1973)
Aandhi (1975)
Sholay (1975)
Mausam (1975)
Shakinpelaajat (Shatranj Ke Khilari, 1977)
Trishul (1978)
Kaala Patthar (1979)
Silsila (1981)
Vidhaata (1982)
Angoor (1982)
Hero (1983)
Aiheesta muualla

Sanjeev Kumar Internet Movie Databasessa. (englanniksi)
Sanjeev Kumar Elonetissä.
Sanjeev Kumar Allmoviessa (englanniksi)
Saltillo

| Saltillo |
| --- | --- |

 vaakuna
 Saltillo
 Koordinaatit: 25°26′N, 101°00′W 
Valtio:   Meksiko
Osavaltio:  Coahuila
Kaupunki:  Saltillo
Perustettu:  1575
Hallinto:  
 – Pormestari:  Isidro López
Korkeus:  1700 m
Väkiluku (2014):  762  200
Aikavyöhyke:  UTC-6
 – Kesäaika:  UTC-5
Postinumero:  25000 -
Suuntanumero(t):  844
Infobox OKVirheellinen NIMI-arvo: 
Saltillo on Coahuilan osavaltion pääkaupunki Meksikossa. Vuonna 2014 siellä oli 762 200 asukasta.
Kaupunki on asutettu 1575. Se sijaitsee Meksikon keskiylängön pohjoisreunalla laakeassa laaksossa. Siellä on hieno katedraali 1700-luvulta.
Saltillo on Meksikon koillisosan vanhin kaupunki. Saltillon lintumuseossa on 1800 lajin kokoelma, jonka Aldequndo Garza de Leon  keräsi 40 vuoden aikana.
Saltilloa kutsutaan Meksikon Detroitiksi, koska siellä on suuret Chryslerin ja General Motorsin tehtaat. 90% kaupungin teollisuudesta liittyy autoihin.
Aiheesta muualla

Kuvia tai muita tiedostoja aiheesta Saltillo Wikimedia Commonsissa
SLL

SLL voi olla lyhenne sanoista:
Suomen luonnonsuojeluliitto
Suomen Lukiolaisten Liitto
Suomen Leipomotyöväen Liitto (1917–1921)
Suomen Liikeväen Liitto
Suomen Lausujain Liitto
Suomen Lääkintävoimistelijaliitto
Sierra Leonen leone.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SLL”, voi hakea sivunnimihaulla, laajalla sivunnimihaulla tai tekstihaulla.